ბაქოს გლობალური ფორუმი

**ბაქოს გლობალური ფორუმი** () — ტრადიციული ფორუმი, რომელიც 2013 წლიდან ორგანიზდება ნიზამი განჯევის საერთაშორისო ცენტრის მიერ აზერბაიჯანის დედაქალაქ ბაქოში.

## ფორუმები 
### პირველი ფორუმი 
მინი|236x236პქ|ბაქოს პირველი ფორუმი
პირველი ფორუმი (სამხრეთ კავკასიის ფორუმი) გაიმართა თემაზე „საერთო საზოგადოებები და ქალთა თავისუფლება“  2013 წლის 7-8 მაისს. ფორუმის ორგანიზატორები იყვნენ აზერბაიჯანის დიასპორასთან მუშაობის სახელმწიფო კომიტეტი, ნიზამი განჯევის საერთაშორისო ცენტრი და მადრიდის კლუბი.

### მეორე ფორუმი 
2014 წლის 27-30 აპრილს გაიმართა ღია საზოგადოებების II გლობალური ფორუმი დიასპორასთან მუშაობის სახელმწიფო კომიტეტის მხარდაჭერით და ნიზამი განჯევის საერთაშორისო ცენტრისა და მადრიდის კლუბის ორგანიზებით. პირველ სესიაზე საუბარი შეეხო შიდა ეკონომიკური ზრდის პოლიტიკის, მაღალი ხარისხის განათლებისა და სხვა სოციალური სერვისების თანაბარი შესაძლებლობების შექმნის საკითხებს. ფორუმის მეორე სესიაზე სასურსათო უსაფრთხოების, გარემოსდაცვითი პრობლემების გადაჭრის, ადამიანური კაპიტალის განვითარების, მიგრაციის პრობლემები და ადამიანების წყლით უზრუნველყოფის საკითხები განიხილეს. მესამე სესია დაეთმო თემას „ღია საზოგადოებები, როგორც რთულ სიტუაციებში კონფლიქტების გადაწყვეტა“
მინი|228x228პქ|ბაქოს მესამე გლობალური ფორუმი

### მესამე ფორუმი 
2015 წლის 28 აპრილს გაიმართა რიგით მესამე გლობალური ფორუმი. ის ეძღვნებოდა თემას „ახალი მსოფლიო წესრიგისადმი ნდობის აღდგენას“.

### მეოთხე ფორუმი 
მინი|230x230პქ|ბაქოს მეოთხე გლობალური ფორუმი
ბაქოს IV გლობალური ფორუმი ჩატარდა 2016 წლის 10-11 მარტს ბაქოში. ამჯერად ფორუმი გაიმართა  ურთიერთქმედების საბჭოსთან, მადრიდის კლუბთან, ალექსანდრიის ბიბლიოთეკასთან, რომის კლუბთან, მეცნიერებათა მსოფლიო აკადემიასთან თანამშრომლობით. ფორუმს ესწრებოდნენ ალბანეთის, მონტენეგროს, ბულგარეთის, ჩრდილოეთ მაკედონიის, ბოსნია და ჰერცოგოვინისა და საქართველოს პრეზიდენტები, ასევე აზერბაიჯანის პრეზიდენტი ილჰამ ალიევი და აზერბაიჯანის პირველი ლედი მეჰრიბან ალიევა. გარდა ამისა, ღონისძიებას დაესწრო 300-ზე მეტი დელეგატი 53 ქვეყნიდან, მათ შორის 27 ყოფილი პრეზიდენტი და 23 ყოფილი პრემიერ-მინისტრი.

### მეხუთე ფორუმი 
2017 წლის 16 მარტს აზერბაიჯანის დედაქალაქში გაიმართა V გლობალური ბაქოს ფორუმის ოფიციალური გახსნა თემაზე „საერთაშორისო ურთიერთობების მომავალი: ძალა და ინტერესები“.

### მეექვსე ფორუმი 
მინი|237x237პქ|ბაქოს მეექვსე გლობალური ფორუმი
მეექვსე ფორუმი ჩატარდა 2018 წლის 15-17 მარტს თემაზე: „უფსკრულის გადალახვა ინკლუზიური საზოგადოებების მშენებლობაში“. ფორუმის გახსნის ცერემონიას ესწრებოდნენ აზერბაიჯანის პრეზიდენტი ილჰამ ალიევი და პირველი ლედი მეჰრიბან ალიევა. ფორუმი სამი დღე გაგრძელდა. ფორუმს 50-ზე მეტი ქვეყნიდან 500-მდე დელეგატი ესწრებოდა. ფორუმის ფარგლებში 18-19 მარტს მოეწყო წიგნის VII საერთაშორისო სამიტი.

### მეშვიდე ფორუმი 
მინი|235x235პქ|ილჰამ ალიევი ბაქოს მეშვიდე გლობალური ფორუმის გახსნაზე
2019 წლის 14-16 მარტს გაიმართა ბაქოს მე-7 გლობალური ფორუმი თემაზე „მსოფლიოს ახალი საგარეო პოლიტიკა“. ფორუმში მონაწილეობა მსოფლიოს 50 ქვეყნიდან 500-ზე მეტმა დელეგატმა მიიღო. ფორუმის ფარგლებში გამართულ 10 სესიაზე გლობალური და რეგიონული მნიშვნელობის საკითხები განიხილეს. ღონისძიებაზე ნიზამი განჯავის 2019 წლის საერთაშორისო პრემიის გადაცემის ცერემონია გაიმართა. ავღანეთის ისლამური რესპუბლიკის მთავრობის გადაწყვეტილებით, მოჰამედ აშრაფ ღანი და რობერტ კენედის ადამიანის უფლებათა ფონდის პრეზიდენტი კერი კენედი ნიზამი განჯავის საერთაშორისო პრემიით დაჯილდოვდნენ.

### მერვე ფორუმი 
2020 წელს დაგეგმილი VIII გლობალური ბაქოს ფორუმი გადაიდო COVID-19 პანდემიის გამო. 2021 წლის 4-6 ნოემბერს გაიმართა ბაქოს VIII გლობალური ფორუმი თემაზე „მსოფლიო COVID-19-ის შემდეგ“, რომელსაც ესწრებოდა 300-მდე გამორჩეული სტუმარი 40-ზე მეტი ქვეყნიდან.

### მეცხრე ფორუმი 
ბაქოს IX გლობალური ფორუმი გაიმართა 2022 წლის 16-18 ივნისს თემაზე „საფრთხეები მსოფლიო წესრიგისთვის“, რომელსაც ესწრებოდა 50-ზე მეტი ქვეყნისა და გავლენიანი საერთაშორისო ორგანიზაციის წარმომადგენელი.

### მეათე ფორუმი 
X გლობალური ბაქოს ფორუმი 2023 წლის 9-დან 11 მარტამდე გაიმართა თემატიკით „მსოფლიო დღეს: გამოწვევები და იმედები“. ფორუმს 61 ქვეყნის 360 მონაწილე ესწრებოდა. განიხილეს მრავალმხრივი ურთიერთობები, ენერგეტიკული და სატრანსპორტო დერეფნები და ახალ ენერგიის წყაროებზე გადასვლა.

### მეთერთმეტე ფორუმი 
XI ფორუმი 2024 წლის 14-დან 16 მარტამდე გაიმართა. ფორუმის თემა იყო „ფრაგმენტული სამყაროს აღდგენა“. ფორუმში 70-ზე მეტი ქვეყნიდან 350-ზე მეტი სტუმარი მონაწილეობდა.ფორუმზე განხილული იყო ომისა და მშვიდობის, კლიმატის ცვლილების, ჯანდაცვის, პანდემიებისა და ახალი ტექნოლოგიების საკითხები.

### მეთორმეტე ფორუმი 
XII გლობალური ბაქოს ფორუმი 2025 წლის 13-15 მარტს გაიმართა თემაზე „მსოფლიო წესრიგის გადახედვა: გამოწვევების შესაძლებლობებად გადაქცევა“. ღონისძიება, რომელიც ორგანიზებული იყო ნიზამი განჯევის საერთაშორისო ცენტრის მიერ და აზერბაიჯანის პრეზიდენტის ილჰამ ალიევის პატრონაჟით. ფორუმში მონაწილეობდნენ 300-ზე მეტი ლიდერი, მათ შორის სახელმწიფოებისა და მთავრობის მოქმედი და ყოფილი მეთაურები, ასევე საერთაშორისო ორგანიზაციების წარმომადგენლები. ღონისძიებაზე განიხილეს აქტუალური გლობალური საკითხები და დიალოგის ხელშეწყობის გზები.

## სქოლიო 
კატეგორია:ფორუმები